Drive, He Said
Drive, He Said () je američki igrani film snimljen 1971. godine u režiji Jacka Nicholsona, kome je predstavljao režijski debi. Predstavlja adaptaciju istoimenog romana Jeremyja Larnera koji je također sudjelovao u pisanju scenarija. Radnja je smještena na jedan univerzitet i prati živote dvojice prijatelja - za košarku nadarenog studenta Hectora (čiji lik tumači William Tepper) koji je rastrgnut između buduće sportske karijere i sklonosti ljubavnim aferama sa ženama svojih profesora, te Gabriela (čiji lik tumači Michael Margotta, koji moguću regrutaciju i odlazak u tada aktualni vijetnamski rat pokušava spriječiti sve bizarnijim protestnim akcijama. Drive, He Said je Nicholson režirao nedugo nakon što se nastupima u Goli u sedlu i Pet lakih komada nametnuo kao velika glumačka zvijezda Novog Hollywooda. Sam film je, međutim, daleko više pažnje izazvao scenom u kojoj Gabriel u trenutku duševnog rastrojstva gol trči po hodniku, a što je bio prizor bez presedana u hollywoodskim filmovima te potakao cenzorskom odboru MPAA da mu stavi oznaku X. Usprkos tako stvorenog publiciteta, Drive, He Said nije imao nekog naročitog uspjeha, te je brzo pao u zaborav i postao jedan od opskurnijih naslova u Nicholsonovoj filmografiji.

Uloge
William Tepper ... Hector
Karen Black ... Olive
Michael Margotta ... Gabriel
Bruce Dern ... Trener Bullion
Robert Towne ... Richard
Henry Jaglom ... Conrad
Michael Warren ... Easly
June Fairchild ... Sylvie
Don Hanmer ... Direktor sportskog programa
Lynette Bernay ... Nastavnica plesa
Joseph Walsh ... Prvi najavljivač
Harry Gittes ... Drugi najavljivač
Charles Robinson ... Jollop
Bill Sweek ... Finnegan
David Ogden Stiers ... Vlasnik profesionalnog tima
B.J. Merholz ... Advokat profesionalnog tima
I.J. Jefferson ... Sekretar
Kenneth Payne ... Predsjednik Wallop
Cathy Bradford ... Rosemary
Eric Johnson ... Redov Johnson
Cindy Williams ... menadžerova djevojka

Vanjske veze

Američki filmovi
Dramski filmovi
Sportski filmovi
Authority control 2